**עבודה – סוגיית סימן העשוי להידרס**

דף העבודה הזה ילווה את השיעור היום, את היעדרותי ביום רביעי ונסיים אותו בשיעור ביום חמישי. הדף מיועד הן לחזרה, הן להפנמה והן לניסיון ללמוד לבד. בהצלחה.

**תא שמע 1 – כריכות ואלומות:**

1. הסבר (לא בצורת טבלה!) כיצד יסביר רבה את הטעם לשלושת הדינים הבאים – כריכות ברשות הרבים, כריכות ברשות היחיד ואלומות – על פי שיטתו.
2. הסבר (לא בצורת טבלה!) כיצד יסביר רבא את הטעם לשלושת הדינים הבאים – כריכות ברשות הרבים, כריכות ברשות היחיד ואלומות – על פי שיטתו.

**תא שמע 2 – כיכרות של נחתום וכיכרות של בעל הבית:**

1. כתוב בקצרה את הטעם מדוע כיכרות של נחתום הרי אלו שלו ומדוע כיכרות של בעל הבית צריך להכריז.
2. איזה דין קשה על רבה – כיכרות של נחתום או כיכרות של בעל הבית? וברשות היחיד או ברשות הרבים? – הסבר את הקושי.
3. "התם היינו טעמא משום דאין מעבירין על האוכלין" - הסבר כיצד רבה פותר את הקושי.
4. "והא איכא... – באתרא דלא שכיחי בהמה וכלבים" – הסבר את שתי השאלות ושתי התשובות של הגמרא.

**"לימא כתנאי":**

1. מה כוונת המילים "לימא כתנאי"?
2. הסבר את דברי ר' יהודה מהמשנה.
3. מי חולק על ר' יהודה? – איך הגמרא הגיעה לזה?
4. כדי לקשר את המחלוקת לענייננו, מניחה הגמרא שתי הנחות. מהן? הסבר את שתיהן.
5. הגמרא הגיעה למסקנה שתנא קמא ור' יהודה חולקים בסימן העשוי להידרס. מי סובר מה? – הסבר את שתי הדעות לפי הגמרא. היעזר ברש"י.
6. רב זביד דוחה את העמדת הגמרא וטוען שהן תנא קמא והן ר' יהודה סוברים כדעת רבא. כיצד רב זביד מסביר את מחלוקת לשיטתו של רבא?
7. ואילו רבה מסביר כי הן תנא קמא והן ר' יהודה סוברים כשיטתו. כיצד הוא יסביר את המחלוקת ביניהם?

**"איכא דאמרי"**

1. מה פירוש המילים "איכא דאמרי" ולמה הן משמשות?
2. לפי האפשרות השנייה במה מסכימים ר' יהודה ותנא קמא?
3. במה הם חולקים? מה דעת כל אחד מהם?
4. כיצד דוחה רב זביד את האפשרות הזאת בדברי המשנה?
5. שים לב שהעמדת רב זביד והעמדת רבה זהות להעמדתם משאלות 13-12.

**כללא דאבידתא:**

1. סכם את ההלכה במקרים הבאים לפי דברי רב זביד:
2. מתי היאוש נחשב יאוש?
3. מה דין כריכות ברשות הרבים שאין בהן סימן?
4. מה דין כריכות ברשות היחיד שאין בהן סימן?
5. מה דין כריכות שיש בהן סימן?